alexandrainst/scandi-wiki huggingface dataset:
Idlewild South

Idlewild South er det andre studioalbumet til det amerikanske southern rock-bandet The Allman Brothers Band. Produsenten var Tom Dowd og albumet kom ut 23. september 1970, i USA på Atco Records og Capricorn Records. Etter debutplata deira i 1969, turnerte Allman Brothers Band mykje i USA for å marknadsføre albumet, som selde heller dårleg. Konsertane deira gav dei likevel eit positivt rykte som spreidde seg til meir kjende musikarar, som Eric Clapton. Han inviterte leiaren i gruppa, Duane Allman, til å bidra til albumet hans Layla and Other Assorted Love Songs i 1970.

Som følgje av dei mange konsertane til bandet vart Idlewild South spelt inn gradvis over ein periode på fem månadar i forskjellige byar, som New York, Miami og heimbyen deira Macon i Georgia. Tom Dowd hadde opphavleg vore ønskt som produsent på debutplata, men var ikkje tilgjengeleg. Songane på Idlewild South vart skrivne medan dei var på turné og testa ut på konsertane. Albumtittelen kom frå kallenamnet dei gav huset dei budde og øvde i på denne tida. Idlewild South inneheld to av dei mest kjende songane til bandet, «Midnight Rider» (seinare ein hit for andre artistar) og «In Memory of Elizabeth Reed», som vart ein av dei mest kjende konsertsongane til bandet. 

Albumet kom ut i september 1970, men selde ikkje særleg bra. Salstalet voks etter kvart som bandet gjennomførte over 300 konsertar i 1970, og danna grunnlaget for det store gjennombrotet deira med konsertalbumet At Fillmore East i 1971. Dette albumet og debutplata vart så gjevne ut på nytt i lag som samlealbumet Beginnings. I 1973 hadde Beginnings seld til gullplate for 500 000 selde eksemplar i følgje Recording Industry Association of America.

I 2014 kåra Rolling Stone albumet til eit av dei mest banebrytande albuma gjennom tidene på grunn av måten det påverka southern rock.

Innhald

Medverkande
Alle medverkande frå plateomlaget.

The Allman Brothers Band
Gregg Allman – vokal, orgel, piano
Duane Allman – slidegitar, sologitar, akustisk gitar
Dickey Betts – sologitar
Berry Oakley – bassgitar, vokal på «Hoochie Coochie Man» og harmonivokal på «Midnight Rider»
Jai Johanny Johanson – trommer, conga, timbales, perkusjon
Butch Trucks – trommer, paukar

Andre medverkande
Thom Doucette – munnspel, perkusjon

Produksjon
Tom Dowd – produsent, lydteknikar
Joel Dorn – produsent på «Please Call Home»
Frank Fenter – leiande produsent
Bob Liftin – lydteknikar
Chuck Kirkpatrick - lydteknikar
Howie Albert – lydteknikar
Jim Hawkins – lydteknikar 
Ron Albert – lydteknikar
Jimm Roberts – kunst, fotografi
Suha Gur – mastering

Vekeslister

Kjelder
Denne artikkelen bygger på «Idlewild South» frå ,  den 8. september 2018. 
 oppgav desse kjeldene:

The Allman Brothers Band-album
Musikkalbum frå 1970
Atco Records-album
Capricorn Records-album
Album produserte av Tom Dowd
Johannes Kummeneje

Johannes Hansen Kummeneje  () var ein lærar, lensmann og Venstre-politikar frå Skjåk, som representerte Finnmark på Stortinget 1919-24.

Han var fødd på ein husmannsplass i Skjåk. Foreldra var ugifte og av husmannsætt. Sjølv voks han opp på ein annan husmannsplass, Kummestugu eller Kummeneie, saman med mor si og anna slekt.

Etter allmugeskulen gjekk Kummeneje to år på den høgre allmennskulen i Vågå. Der etter nytta han seg av ordninga som var blitt innført med fri lærarutdanning ved seminaret i Tromsø, dersom ein lærte seg samisk og tok pliktår som lærar i Finnmark.

Kummeneje tok eksamen ved seminaret i 1877 og var dei neste ni åra lærar i Talvik i Finnmark. I 1886 tok han over lensmannstillinga i Talvik og vart verande lensmann i 39 år til 1925. I den same perioden frå 1886 dreiv han gardsbruket Klokkerstad. Perioden 1884-94 var han i tillegg heradskasserar.

Kummeneje var heradsstyremedlem i Talvik frå 1883 til 1919, og hadde attåt fleire andre offentlege tillitsverv. Perioden 1919-21 var han stortingsrepresentant frå einmannskrinsen Vestfinmarken, vald for partiet Venstre. Den etterfylgjande tingbolken, 1922-24, var han fyrste varamann frå Finnmark fylke, møtte meste tida av bolken. På Stortinget var han medlem i Kyrkje- og skulekomiteen og sidan Næringskomiteen.

Kjelder
lokalhistoriewiki

Norske skulefolk
Stortingsrepresentantar 1919-1921
Stortingsrepresentantar 1922-1924
Folk frå Skjåk
Folk frå Alta
Deutschlandsberg

Deutschlandsberg er ein by og ein kommune i distriktet Deutschlandsberg i forbundslandet Steiermark i Austerrike. Kommunen har ei flatevidd på 179,1 km² og i kring 11 600 ibuarar. Byen Deutschlandsberg, med uttaletrykk på infikset ’land’, har 8 400 ibuarar og ligg 372 meter over havet, om lag 35 km sør om Graz.

Fabrikkar som lagar delar til elektronikk-industrien er største arbeidsplassane i Deutschlandsberg.

Kjelder
Denne artikkelen bygger på «Deutschlandsberg» frå ,  den 9. september 2018.  
 

Kommunar i Steiermark
Byar i Austerrike
Revival (Love Is Everywhere)

«Revival», stundom oppført som «Revival (Love Is Everywhere)», er ein song av det amerikanske rockebandet The Allman Brothers Band. Det var den første singelen deira frå det andre studioalbumet, Idlewild South (1970), gjeve ut på Capricorn Records. Songen vart skriven av gitaristen Dickey Betts, den første han skreiv for gruppa.

Det var de første Allman Brothers-songen som gjekk inn på singellista og nådde 92. plassen på Billboard Hot 100 tidleg i 1971.

Songen vart spelt av John Mayall i 1979 på albumet Bottom Line.

Salslister

Kjelder

Denne artikkelen bygger på «Revival (Love Is Everywhere)» frå ,  den 9. september 2018. 
 oppgav desse kjeldene:

Bakgrunnsstoff
 

Songar frå 1970
Singlar frå 1970
The Allman Brothers Band-songar
Songar skrivne av Dickey Betts
Songar produserte av Tom Dowd
Capricorn Records-singlar
John Mayall & the Bluesbreakers-songar
Knittelfeld

Knittelfeld er ein by og ein kommune i distriktet Murtal i forbundslandet Steiermark i Austerrike. Kommunen har ei flatevidd på 13,9 km² og i kring 12 600 ibuarar. Byen Knittelfeld ligg på ei slette i fjelldalen Murtal, 645 meter over havet.

Kjelder
Denne artikkelen bygger på «Knittelfeld» frå ,  den 9. september 2018.  
 

Kommunar i Steiermark
Byar i Austerrike
Midnight Rider

«Midnight Rider» er ein song av det amerikanske rockebandet The Allman Brothers Band. Det var den andre singelen frå det andre albumet deira, Idlewild South (1970), gjeve ut på Capricorn Records. Songen vart hovudsakleg skriven av vokalisten Gregg Allman, som først byrja å komponere songen i ei hytte dei leigde utafor Macon i Georgia. Han fekk hjelp av roadien Robert Kim Payne til å fullføre teksten på songen. Han og Payne braut seg inn i Capricorn Sound Studios for å fullføre ein demo av songen.

Medan den orignale Allman Brothers-versjonen av songen ikkje gjekk inn på lista, vart «Midnight Rider» ein mykje større suksess som coverlåt. Gregg Allman sin soloversjon av songen frå 1973 vart den største hitten og nådde topp 20 i USA og Canada. Ein versjon av den jamaicanske songaren Paul Davidson vart mest populær i Storbritannia, der ahn nådde tiandeplassen. Countryartisten Willie Nelson spelte òg inn ein versjon av songen som nådde sjetteplassen på den amerikanske countrylista.

Salslister 

Joe Cocker-versjonen

Gregg Allman-versjonen

Paul Davidson-versjonen

Willie Nelson-versjonen

Kjelder

Denne artikkelen bygger på «Midnight Rider» frå ,  den 9. september 2018. 
 oppgav desse kjeldene:

Bakgrunnsstoff
 

Songar frå 1970
Singlar frå 1971
Singlar frå 1972
Singlar frå 1973
Singlar frå 1980
Singlar frå 2004
The Allman Brothers Band-songar
Songar skrivne av Gregg Allman
Songar produserte av Tom Dowd
Reprise Records-singlar
Columbia Records-singlar
Capricorn Records-singlar
Bob Seger-songar
Joe Cocker-songar
Gregg Allman-songar
Willie Nelson-songar
Stephen Stills-songar
Toby Keith-songar
Paul Davidson-songar
Waylon Jennings-songar
Patti Smith-songar
Alison Krauss-songar
Bad Manners-songar
The Drifters-songar
Michael McDonald-songar
Hank Williams jr.-songar
UB40-songar
Garth Brooks-songar
Lydia Lunch-songar
In Memory of Elizabeth Reed

«In Memory of Elizabeth Reed» er ein song av den amerikanske rockegruppa The Allman Brothers Band. Han kom først ut på det andre studioalbumet deira, Idlewild South (1970), gjeve ut på Capricorn Records. Songen er ein jazzinspirert instrumental og vart skriven av gitaristen Dickey Betts, som ein av dei første songane han skreiv for gruppa. Betts kalla songen etter ein gravstein han såg på Rose Hill Cemetery i heimbyen til bandet, Macon i Georgia. Det er blitt spelt inn fleire versjonar av songen, mellom anna på det populære konsertalbumet At Fillmore East frå 1971, som generelt vert rekna som den definitive utgåva. 

The Rolling Stone Album Guide kalla «In Memory of Elizabeth Reed» i den originale studioinnspelinga for «blåkopien for ein konsert-krigshest, og fanga the Allmans på sitt mest eventyrlystne» The New York Times skreiv at «dei skrivne riffa og dei jazzaktige harmoniane tillet rom for improvisasjon.» «Elizabeth Reed» vart derfor nettopp spelt på mange av Allman Brothers-konsertane og kunne stundom strekkje seg ut til ein halvtime eller meir, og finst på fleire konsertalbum. I 2007 kåra Rolling Stone «In Memory of Elizabeth Reed» til ein av dei femti beste songane som er lengre enn sju minuttar – og vart nemnt som ein av songane som nesten nådde lista deira over dei 100 beste gitarlåtane gjennom tidene i 2008, der Rolling Stone kalla versjonen frå At Fillmore East «transcendent».

Andre artistar
Songen vart spelt inn av jazzfløytisten Herbie Mann i 1973 på albumet hans Turtle Bay.

Kjelder
Denne artikkelen bygger på «In Memory of Elizabeth Reed» frå ,  den 9. september 2018. 
 oppgav desse kjeldene:

Bakgrunnsstoff
 

Songar frå 1970
Rockeinstrumentalar
Jazz-fusion-songar
The Allman Brothers Band-songar
Songar skrivne av Dickey Betts
Songar produserte av Tom Dowd
Herbie Mann-songar
Eat a Peach

Eat a Peach er det tredje studioalbumet til det amerikanske rockebandet The Allman Brothers Band. Produsenten var Tom Dowd og albumet kom ut 12. februar 1972 i USA på Capricorn Records. Etter det store gjennombrotet deira med konsertalbumet  At Fillmore East (1971), byrja The Allman Brothers Band å arbeide med det tredje albumet sitt. Mange i bandet sleit med heroinmisbruk og la seg inn til rehabilitering for å få bukt med problemet. Kort tid etter han forlet rehabiliteringa, omkom gruppeleiaren Duane Allman i ei motorsykkelulukke i heimbyen Macon i Georgia, så dette vart det siste albumet med gitaristen. 

Eat a Peach var ei blanding av studioinnspelingar - både med og utan Duane Allman — og konsertopptak frå dei kjende konsertane deira ved Fillmore East i 1971. Albumet inneheld den halvtimes lange «Mountain Jam», som var lang nok til å ta opp to fulle sider på den originale doble vinylutgåva. Andre høgdepunkt er vokalisten Gregg Allman si framføring på broren sin favorittsong, «Melissa» i tillegg til Dickey Betts sin «Blue Sky», som vart mykje spelt på classic rock-radio. 

Plateomslaget vart laga av W. David Powell og J.F. Holmes på Wonder Graphics, og syner bandnamnet på ein ferskenlastebil, i tillegg til eit stort veggmåleri av soppar og alvar. 

Albumet kom ut som eit dobbeltalbum i februar 1972 og vart raskt ein suksess. Albumet klatra til fjerdeplassen på Billboard Top 200 Pop Albums-lista. Albumet selde seinare til platina og vart eit av dei bestseljande albuma i diskografien deira.

Innhald

 Alle CD-utgåver av albumet inneheld heile «Mountain Jam» (med ei lengd på 33:38) som det fjerde sporet.

Luksusutgåva frå 2006

Disk ein

Spor 4 og 6 spelte inn 12. og 13. mars 1971 i The Fillmore East i New York. 
Spor 5 spelt inn 27. juni 1971 i Fillmore East i New York.

Disk to
Konsertopptak frå det siste Fillmore East-showet i New York den 27. juni 1971

Medverkande
All info frå plateomslaget.

The Allman Brothers Band
Duane Allman – slidegitar, sologitar, akustisk gitar på alle spor utanom «Ain't Wastin' Time No More», «Les Brers in A Minor» og «Melissa»
Dickey Betts – sologitar, solovokal på «Blue Sky»
Gregg Allman – solovokal, orgel, piano, elektrisk piano, akustisk gitar
Berry Oakley – bassgitar
Jai Johanny Johanson – trommer, conga
Butch Trucks – trommer, perkusjon, paukar, gong, vibrafon, tamburin

Produksjon
Tom Dowd – produsent, miksing
Johnny Sandlin – miksing
Aaron Baron – lydteknikar
Howie Albert – lydteknikar
Larry Dahlstrom – lydteknikar
Ron Albert – lydteknikar
W. David Powell – kunstverk
J. F. Holmes – kunstverk

Salslister

Vekeslister

Salstrofé

Kjelder
Denne artikkelen bygger på «Eat a Peach» frå ,  den 9. september 2018. 
 oppgav desse kjeldene:

Album produserte av Tom Dowd
Musikkalbum frå 1972
Capricorn Records-album
The Allman Brothers Band-album
Konsertalbum frå Fillmore East
Plateomslag av James Flournoy Holmes
Ain't Wastin' Time No More

«Ain't Wastin' Time No More» er ein song av det amerikanske rockebandet The Allman Brothers Band. Det var den første singelen frå det tredje studioalbumet deira, Eat a Peach (1972), og kom ut på Capricorn Records. Songen var skriven av Gregg Allman og handlar stort sett om dødsfallet til broren, Duane Allman, som omkom i ei motorsykkelulukke i 1971. 

Songen nådde 77. plassen på Billboard Hot 100 i 1972.

Salslister

Kjelder
Denne artikkelen bygger på «Ain't Wastin' Time No More» frå ,  den 9. september 2018. 
 oppgav desse kjeldene:

Bakgrunnsstoff
 

Songar frå 1972
Singlar frå 1972
The Allman Brothers Band-songar
Songar skrivne av Gregg Allman
Songar produserte av Tom Dowd
Capricorn Records-singlar
Songar om død
Melissa av The Allman Brothers Band

«Melissa» er ein song av det amerikanske rockebandet The Allman Brothers Band, gjeve ut i august 1972 som den andre singelen frå det tredje studioalbumet deira, Eat a Peach. Songen vart skriven av vokalisten Gregg Allman lenge før gruppa vart skipa. Han vart først skriven i 1967 og to demoversjonar frå det året finst, inkludert ein versjon spelt inn av The 31st of February, eit band med Butch Trucks, som seinare spelte trommer i The Allman Brothers. Allman selde forlagsrettane til songen året etter, men manageren Phil Walden fekk henta dei attende i 1972. 

Tittelen på songen vert ofte feilaktig skrive som «Sweet Melissa» sidan dette vert sungen i refrenget.

Versjonen på Eat a Peach vart spelt inn som ei hyllest til Duane Allman, som rekna songen som ein av broren sine beste og som var ein personleg favoritt. Han omkom i ei motorsykkelulukke tre månader før denne versjonen vart spelt inn.

Kjelder
Denne artikkelen bygger på «Melissa (song)» frå ,  den 9. september 2018. 
 oppgav desse kjeldene:

Songar frå 1967
Singlar frå 1972
Songar skrivne av Gregg Allman
The Allman Brothers Band-songar
Capricorn Records-singlar
Songar om kvinner
Molly Hatchet-songar
Beginnings av The Allman Brothers Band

Beginnings er ei nyutgjeving frå 1973 av dei to første albuma til The Allman Brothers Band, The Allman Brothers Band og Idlewild South. Dei to albuma hadde selt ganske dårleg då dei først kom ut i høvesvis 1969 og 1970, men etter at bandet slo gjennom for fullt i 1971 vart denne samlinga gjeve ut for utnytte denne populariteten. Beginnings inneheld òg lange notat i plateomslaget av Jean-Charles Costa, om gav mange fans det førte samanhengande synet på bandhistoria. Plateomslaget syner ein av dei mange kjende konsertane deira på Fillmore East.

For «Beginnings» vart debutalbumet til bandet miksa på nytt av Tom Dowd, og erstatta den originale miksen til Adrian Barber.

Innhald
The Allman Brothers Band:
«Don't Want You No More» (Spencer Davis, Edward Hardin)
«It's Not My Cross To Bear» (Gregg Allman)
«Black Hearted Woman» (Gregg Allman)
«Trouble No More» (Muddy Waters)
«Every Hungry Woman» (Gregg Allman)
«Dreams» (Gregg Allman)
«Whipping Post» (Gregg Allman)
Idlewild South:
«Revival» (Dickey Betts)
«Don't Keep Me Wonderin'» (Gregg Allman)
«Midnight Rider» (Gregg Allman, Robert Payne)
«In Memory of Elizabeth Reed» (Dickey Betts)
«Hoochie Coochie Man» (Willie Dixon)
«Please Call Home» (Gregg Allman)
«Leave My Blues At Home» (Gregg Allman)

Kjelder
Denne artikkelen bygger på «Beginnings (The Allman Brothers Band album)» frå ,  den 9. september 2018. 
 oppgav desse kjeldene:

Samlealbum frå 1973
Atco Records-album
The Allman Brothers Band-album
Album produserte av Tom Dowd
Ramblin' Man av The Allman Brothers Band

«Ramblin' Man» er ein song av det USA-amerikanske rockebandet The Allman Brothers Band, gjeve ut i august 1973 som den første singelen frå det fjerde albumet deira, Brothers and Sisters (1973). Songen vart skriven og sungen av gitaristen Dickey Betts og var inspirert av ein song med same namn av Hank Williams frå 1951. Songen er langt meir countryprega enn tidlegare Allman Brothers Band-songar, noko som gjorde at gruppa var motvillig til å spele han inn. Gitaristen Les Dudek spelte gitarharmoniar og det var ein av dei siste songane bassisten Berry Oakley bidrog til før han omkom. 

Songen vart den første og einaste singelen til The Allman Brothers Band som nådde topp 10 i USA då han nådde andreplassen på Billboard Hot 100-lista og 12. plassen på Easy Listening-lista.

I populærkulturen
«Ramblin' Man» kan høyrast i filmen Exoristen frå 1973 på ein jukeboks i ein bar der to prestar pratar over ei øl. Songen vart òg nytta i ein barscene i filmen Casey's Shadow i 1978 og det same vart han i filmen When Harry Met Sally... frå 1989. Songen er òg blitt nytta i fjernsynsseriane Supernatural og Hart of Dixie, og i filmen Big Fish.

Isobel Campbell og Mark Lanegan spelte inn songen på albumet Ballad of the Broken Seas.

Salslister

Kjelder
Denne artikkelen bygger på «Ramblin' Man (The Allman Brothers Band song» frå ,  den 9. september 2018. 
 oppgav desse kjeldene:

Songar frå 1973
Singlar frå 1973
Songar skrivne av Dickey Betts
The Allman Brothers Band-songar
Capricorn Records-singlar
Gary Stewart-songar
Graz-Umgebung

Graz-Umgebung er eit administrativt distrikt (Bezirk) i forbundslandet Steiermark i Austerrike. Distriktet dekker ei flatevidd på 1 086 km² og har i kring 153 000 ibuarar (2018). Byen Graz er administrasjonssenter for distriktet.

Kommuneskipnaden
Distriktet omfattar 36 kommunar, av dei tre ein bykommune og 21 såkalla 'Marktgemeide'.

Deutschfeistritz 
Dobl-Zwaring 
Eggersdorf bei Graz
Feldkirchen bei Graz
Fernitz-Mellach
Frohnleiten
Gössendorf
Gratkorn
Gratwein-Straßengel
Hart bei Graz
Haselsdorf-Tobelbad
Hausmannstätten
Hitzendorf
Kainbach bei Graz
Kalsdorf bei Graz
Kumberg
Laßnitzhöhe
Lieboch
Nestelbach bei Graz
Peggau
Premstätten
Raaba-Grambach
Sankt Bartholomä
Sankt Marein bei Graz
Sankt Oswald bei Plankenwarth
Sankt Radegund bei Graz
Seiersberg-Pirka
Semriach
Stattegg
Stiwoll
Thal
Übelbach
Vasoldsberg
Weinitzen
Werndorf
Wundschuh

Kjelder
Denne artikkelen bygger på «Bezirk Graz-Umgebung» frå ,  den 9. september 2018.  
 

Steiermark
Jessica av The Allman Brothers Band

«Jessica» er eit instrumentalt stykke av det amerikanske rockebandet The Allman Brothers Band, gjeve ut i desember 1973 som den andre singelen frå det fjerde studioalbumet deira, Brothers and Sisters (1973). Songen vart skriven av gitaristen Dickey Betts og var ei hyllest til sigøynerjazz-gitaristen Django Reinhardt, sidan han vart skriven for å berre spelast med to fingrar på venstre handa. 

Betts skreiv det meste av  «Jessica» på garden til bandet i Juliette i Georgia. Han kalla stykket opp etter dottera, Jessica Betts, som var spedbarn då songen kom ut. Ho hadde hoppa opp og ned til rytmen i songen og Betts prøvde å fange haldninga hennar i melodien. Han inviterte med seg gitaristen Les Dudek til å samarbeide på stykket, og Dudek skreiv mellomspelet. Arrangementet vart laga før innspelinga, som fann tad i Capricorn Sound Studios i Macon i Georgia. 

Songen vart gjeven ut på singel etter den store suksessen dei hadde hatt med «Ramblin' Man», men «Jessica» vart ikkje ein like stor suksess. Trass i dette vart han mykje spelt på radio. Kritikarane har ofte vore særs positive og kalla det høgdepunktet på albumet, og i 2006 omtalte Wall Street Journal songen som «eit sant nasjonalt arvestykke». 

Songen er blitt særs kjend som kjenningsmelodien til bilprogrammet Top Gear på BBC Two

Salslister

Kjelder

Denne artikkelen bygger på «Jessica (instrumental)» frå ,  den 9. september 2018. 
 oppgav desse kjeldene:

Songar frå 1973
Songar skrivne av Dickey Betts
The Allman Brothers Band-songar
Rockeinstrumentalar
Capricorn Records-singlar
Top Gear
Bruck-Mürzzuschlag

Distriktet Bruck-Mürzzuschlag er eit administrativt distrikt (Bezirk) i forbundslandet Steiermark i Austerrike. Distriktet dekker ei flatevidd på 2 155 km² og har 99 000 ibuarar (2018). Byen Bruck an der Mur er administrasjonssenter for distriktet.

Kommuneskipnaden
Distriktet omfattar 19 kommunar.

Aflenz 
Breitenau am Hochlantsch 
Bruck an der Mur 
Kapfenberg
Kindberg
Krieglach 
Langenwang
Mariazell 
Mürzzuschlag
Neuberg an der Mürz 
Pernegg an der Mur 
Sankt Barbara im Mürztal 
Sankt Lorenzen im Mürztal
Sankt Marein im Mürztal 
Spital am Semmering 
Stanz im Mürztal 
Thörl 
Tragöß-Sankt Katharein 
Turnau

Kjelder
Denne artikkelen bygger på «Bezirk Bruck-Mürzzuschlag» frå ,  den 9. september 2018.  
 

Steiermark
Chuck Leavell

Charles Alfred Leavell () er ein USA-amerikansk musikar. Han var medlem av The Allman Brothers Band frå 1973 og utover og skipa sidan jazzrockgruppa Sea Level. Han har vore den fremste klaverspelaren og den eigentlege musikalske leiaren på turneane til The Rolling Stones sidan 1982. Som studiomusikar har Leavell spelt på alle Rolling Stones-albuma sidan 1982, med unntak av Bridges to Babylon (1997). Han har òg turnert og spelt inn musikk med Eric Clapton, George Harrison, David Gilmour, Gov't Mule og John Mayer.

Utvald diskografi

Soloalbum
 (1996)  A Homemade Christmas From Charlane Plantation
 (1998)  What's in That Bag?
 (2001)  Forever Blue: Solo Piano
 (2005)  Southscape
 (2007)  Live In Germany-Green Leaves and Blue Notes Tour
 (2012)  Back To The Woods: A Tribute To The Pioneers of Blues Piano
 (2018)  Chuck Gets Big (with The Frankfurt Radio Big Band)

Dickey Betts
 (1974) Highway Call

The Black Crowes
 (1990) Shake Your Money Maker

Eric Clapton
 (1992) Unplugged
 (1991) 24 Nights

David Gilmour
 (2017) Live at Pompeii

Gov't Mule
 (1998) Live... With a Little Help from Our Friends

Alex Taylor
 (1972) Dinnertime

The Allman Brothers Band
 (1973) Brothers and Sisters
 (1975) Win, Lose or Draw
 (1976) Wipe the Windows, Check the Oil, Dollar Gas
 (1989) Dreams

Gregg Allman
 (1973) Laid Back

Sea Level
 (1977) Sea Level
 (1977) Cats on the Coast
 (1978) On the Edge
 (1979) Long Walk on a Short Pier
 (1980) Ball Room
 (1997) Best of Sea Level

Duke Jupiter
 (1978) Sweet Cheeks (produsent)

The Rolling Stones
 (1983) Undercover
 (1986) Dirty Work
 (1989) Steel Wheels
 (1991) Flashpoint
 (1994) Voodoo Lounge
 (1995) Stripped
 (1998) No Security
 (2004) Live Licks
 (2005) A Bigger Bang
 (2008) Shine a Light
 (2013) Hyde Park Live
 (2016) Blue & Lonesome

John Mayer
 (2012) Born and Raised

Kjelder

Denne artikkelen bygger på «Chuck Leavell» frå ,  den 9. september 2018. 
 oppgav desse kjeldene:

Bakgrunnsstoff

 Offisiell nettstad

USA-amerikanske rockeklaverspelarar
Korvokalistar
Musikarar frå Georgia i USA
USA-amerikanske studiomusikarar
The Allman Brothers Band-medlemmar
Lamar Williams

Lamar Williams () var ein amerikansk musikar som var mest kjend som bassist i The Allman Brothers Band (1972-1976) og Sea Level (1976-1980).

Williams var inspirert av bassistar frå James Jamerson til Stanley Clarke og i 1960-åra lærte han seg å spele bass i eit soulband kalla Sounds of Soul med den framtidige Allman Brothers-trommisen Jai Johanny Johanson. Williams erstatta Berry Oakley i The Allman Brothers Band, etter han han omkom i 1972. 

Williams døydde av lungekreft i 1981. Legane meinte han kunne ha fått dette etter å ha blitt eksponert for Agent Orange medan han var i Vietnamkrigen. Han vart 34 år gammal.

Diskografi
The Allman Brothers Band
 Brothers and Sisters (1973) spor 3-7
 Win, Lose or Draw (1975)
 Wipe the Windows, Check the Oil, Dollar Gas (1976)

Kjelder
Denne artikkelen bygger på «Lamar Williams» frå ,  den 9. september 2018. 
 oppgav desse kjeldene:

Bakgrunnsstoff
Findagrave.com

USA-amerikanske rockebassistar
Afroamerikanske musikarar
The Allman Brothers Band-medlemmar
Folk frå Gulfport i Mississippi
USA-amerikanske militære i Vietnamkrigen
Døde av lungekreft
USA-amerikanske rhythm and blues-bassistar
USA-amerikanske gitaristar